Public procurement notice: Contract Award Notice
Published: 2020-01-08
Buyer: Region Sjælland
Country: DK
Contract type: Services
Procedure: Competitive procedure with negotiation
CPV classification: 33100000 | 60000000 | 60161000 | 79920000 | 79991000
Award criteria: The most economic tender

Technical requirements: Udbud med forhandling af rammeaftale omhandlende teleKit/assets og tilknyttede drifts-, service-, logistik- og særlige logistikydelser ifm. telemedicin
Landsdelsprogram Sjælland udbyder rammeaftale om levering af teleKit/assets og tilknyttede drifts-, service-, logistik- og særlige logistikydelser i relation til Landsdelsprogram Sjællands drift af tværsektorielle telemedicinske forløb på vegne af Region Sjælland og de 17 sjællandske kommuner.
Leverandøren skal yde teleKit/assets og tilknyttede drifts-, service-, logistik- og særlige logistikydelser i henhold til de sundhedsfaglige medarbejdere ved regionen og de 17 kommuners løbende bestilling af opsætning af telekit ved ny-henvist borger, udskiftning af telekit ved borger og nedtagning af teleKit, når borger ikke længere er i et telemedicinsk forløb.
Landsdelsprogram Sjælland (LP Sjælland) er etableret som et tværsektorielt samarbejde mellem Region Sjælland, de 17 sjællandske kommuner og de alment praktiserende læger i Region Sjælland. LP Sjælland varetager på vegne af samarbejdets partnere det daglige driftsansvar for afvikling og understøttelse af tværsektorielle telemedicinske forløb.
Formålet med rammeaftalen er at sikre en ensartet, stabil og fælles drifts-, service- og logistikløsning for alle deltagende parter, hvor sundhedsfaglige og borgere vil opleve en høj kvalitet i leverancerne, uanset hvilken kommune, sygehus eller praktiserende læge borgeren er tilknyttet. Det bærende princip er et fælles sammenhængende patientforløb, med fælles ydelser og løsninger. Leverandøren får en nøglerolle i den daglige drift af de telemedicinske forløb, da leverandøren bliver ansvarlig for at sikre, at borgere som tilmeldes et telemedicinsk forløb får en god opstart med en punktlig opsætning og leverance af teleKits. Leverandøren skal således håndtere bestillinger fra ca. 100 sundhedsfaglige i samtlige 17 kommuner og fra Region Sjælland.
1) Ordregiver forbeholder sig retten til at tildele rammeaftalen på grundlag af det første bud uden at indgå forhandling;
2) Forhandlingen forventes gennemført som et kortvarigt forløb, hvor der forhandles om forbedringer og præciseringer på baggrund af de indledende tilbud samt muligheden for at optimere udbudsmaterialet;
1) Kunden forbeholder sig ret til at anvende delydelsesreglen og dermed tildele særskilte delkontrakter iht. udbudslovens § 8, stk. 2;
2) De udbudte ydelser udbydes på én samlet kontrakt. Ordregiver har valgt ikke at opdele kontrakten i henhold til udbudslovens § 49, idet det vurderes, at der er en sådan naturlig sammenhæng mellem de udbudte ydelser, at de mest hensigtsmæssigt varetages af samme leverandør.
Ved et udbud med prækvalifikation efter udbudsloven, forsyningsvirksomhedsdirektivet eller tilbudsloven skal en klage over ikke at være blevet prækvalificeret indgives inden 20 kalenderdage regnet fra dagen efter ordregiverens afsendelse af underretning om prækvalifikation.
Andre klager over udbud eller beslutninger, f.eks. tildeling af kontrakter, omfattet af udbudslovens afsnit II eller III eller forsyningsvirksomhedsdirektivet skal være indgivet til Klagenævnet inden 45 kalenderdage regnet fra dagen efter ordregiverens offentliggørelse af en bekendtgørelse i EU-Tidende om indgåelse af kontrakt.
Klager over indgåelse af en rammeaftale efter udbudsloven (afsnit II, III og § § 191 og 192), forsyningsvirksomhedsdirektivet eller tilbudsloven skal være indgivet til Klagenævnet inden 6 måneder regnet fra dagen efter ordregiverens underretning om tildelingsbeslutningen.
Klager over indgåelse af en kontrakt baseret på en rammeaftale med genåbning af konkurrencen eller et dynamisk indkøbssystem omfattet af udbudslovens afsnit II eller III eller forsyningsvirksomhedsdirektivet skal være indgivet til Klagenævnet inden 30 kalenderdage regnet fra dagen efter ordregiverens underretning om tildelingsbeslutningen.
Samtidig med klagens fremsendelse til Klagenævnet for Udbud skal klageren sende en kopi af klagen med bilag til ordregiveren, gerne pr. e-mail.